Soul Surfer - op golwe van geloof (eBoek) - Die ware verhaal van geloof wat alles oorwin - Read book online
Soul Surfer - op golwe van geloof (eBoek) - Die ware verhaal van geloof wat alles oorwin
Toe Bethany Hamilton deur 'n haai aangeval is, het sy gereageer met die kalmte van 'n tienermeisie met God aan haar kant. "Wanneer kan ek weer gaan surf?" was die eerste vraag wat sy gevra het ná haar nood-operasie.
SOUL SURFER – OP GOLWE VAN GELOOF is die ware verhaal van dié jong meisie se geestelike standvastigheid en geloof wat alles oorwin. Sy het 'n slegte ervaring omskep in 'n geleentheid om haar geloof en siel met die wêreld te deel.
As surfer wys Bethany se deursettingsvermoë dat die siel ook in surfing belangriker is as die liggaam. Sy deel kleurfoto's uit haar persoonlike album en skryf ook oor die geskiedenis van surfing.
SOUL SURFER – OP GOLWE VAN GELOOF is die inspirasie agter die gewilde fliek Soul Surfer en bevat 'n fliekjoernaal van Bethany se ervaring van die verfilming en spesiale onderhoude met akteurs en die regisseur van die fliek.
Lied van 'n gebroke hart
Ava is 'n ma en eggenoot wat die meeste van haar tyd as 'n vrywilliger by 'n niewinsgewende
organisasie vir gesinne in krisis spandeer.
Maar terwyl Ava ander deur hulle swaarkry help, dra sy haar eie hartseer en 'n
verlede wat sy agter die masker van 'n gelukkige huwelik en gesin wegsteek. Min
mense besef dat haar lewe besig is om uitmekaar te val en Ava begin wonder
hoekom sy nie haarself kan help soos sy ander mense help nie.
Sy besef dat sy 'n klipmuur om haar hart gebou het om haar gesin teen haar
ongelukkige kinderjare te beskerm. Maar dit is eers wanneer die voordeurklokkie
eendag lui dat sy die deur oopmaak vir alles oor haar verlede en familie wat sy tot
dusver nie kon verwerk nie.
Haar enigste opsie is om deur Texas te reis, terug na die kinderwêreld wat sy
twintig jaar gelede agtergelaat het sonder om terug te kyk. Op pad ontmoet sy
gawe vreemdelinge wat haar laat nadink oor die betekenis van hoop en vergifnis.
Stadig leer Ava dat God nog altyd deur haar swaarkry besig was om 'n lieflike lied
in haar gebroke hart te komponeer
Goeie leiers vra die regte vrae...
In Goeie leiers vra die regte vrae verken John C. Maxwell die proses van hoe om 'n suksesvolle leier te word deur die regte vrae te vra en tot jou voordeel aan te wend. Wat is die vrae wat leiers hulleself behoort te vra? Watter vrae moet hulle hul spanlede vra? Hy reageer dan op van die taaiste leierskaptameletjies wat leiers onder sy aandag gebring het.
Deur middel van sosiale media het John Maxwell aan leiers die geleentheid gebied om vrae te stel oor hoe om hul volle potensiaal te bereik. Hy het toe 70 vrae oor die gewildste onderwerpe gekies, waaronder:
Hoe kan ek my unieke doel as leier ontdek?
Wat is die belangrikste daaglike gewoonte wat 'n leier behoort aan te leer?
Hoe motiveer jy iemand wat geen dryfkrag het nie?
Hoe werk jy saam met 'n moeilike leier wat geen visie het nie?
Goeie leiers vra die regte vrae is 'n deeglik deurdagte antwoord aan daardie leiers en aan elkeen wat voel dat hulle 'n plato bereik het op hul leierskapreis. Elke leier het die potensiaal om verder te groei. Die raad in hierdie boek sal lesers help om hulle huidige posisie te evalueer en 'n effektiewe plan te ontwikkel om hul doelwitte te bereik.
Apokriewe (eBoek) - Verlore...
Naas die 66 boeke wat ons in die Bybel vind, is daar ook ander geskrifte wat uit die tyd van die Ou en Nuwe Testament dateer, naamlik die Apokriewe Boeke. Hierdie verlore boeke uit die Bybelse tyd is nou nuut vertaal in moderne Afrikaans.
Die APOKRIEWE maak vir lesers die venster oop tot 'n beter begrip van die denk- en leefwêreld van die vroeë Christene en die ou kerkvaders. Dit bied belangrike inligting oor die intertestamentêre tyd en gee antwoorde op vrae waaroor talle Bybellesers wonder. Dit bevat Ou-Testamentiese Apokriewe soos Die Wysheid van Ben Sirag, 1 en 2 Makkabeërs, Tobit en Die Wysheid van Salomo. Die Nuwe Testament sluit boeke soos Die Kindheidsevangelie van Tomas, Die Evangelie van Maria, Die Didagé en Die Openbaring van Paulus in.
Heeltyd by God
Agab staan verskeurd. Moet hy getrou bly aan die ou Israelitiese waardes, of kan hy sy heidense vrou, die skone en geslepe prinses Isebel, volg die afvallige tydsgees in? Teenoor die lis van Isebel staan die skraal, profetiese figuur van Elia. Elia wat die droogte oor Israel voorspel, die profete van Baäl in 'n tweestryd op Karmelberg verneder, en uiteindelik die finale doemwoord oor Agab en sy huis uitspreek. Hierdie boek vertel ook die verhaal van Nabot, godvresend, maar nie bereid om te erken dat God die God van alle mense is nie. En van die liefde van Nabot se seun Johanan vir Ada, die dogter van hul dienskneg. Dan is daar Johanan en God se plan om Israel te verlos van Agab se slegte regering... Die geliefde skrywer F.A. Venter herskep die wêreld van Agab, Nabot en Johanan, die vroue in hul lewens, en die politieke strome wat hul omring het, met die gesag van iemand wat diep nagevors en gedink het. Hy laat dié aangrypende stuk Bybelse geskiedenis opnuut leef in fyn besonderhede, en die Bybelse waarhede wat só deurskemer is verstommend relevant vir vandag.
Max oor die lewe - Inspireerende...
Het jy vrae oor die lewe?
In meer as dertig jaar in die bediening het Max Lucado al baie vrae be­antwoord en met 'n hele paar van sy eie vorendag gekom.
Dit sluit in groot vrae oor die lewe en geloof, hemel en hel; moeilike vrae oor kwessies soos oorlog en aardverwarming; en meer praktiese (maar tog belangrike) vrae soos hoe om beter met ander oor die weg te kom.
Hierdie boek is 'n versameling van Lucado se antwoorde op die vrae wat hy die meeste gevra word. Dit bied klassieke Lucado-aanmoediging en -insig – op die man af, maar ook simpatiek, eerlik, gesaghebbend en een­voudig, maar altyd prakties.
Max Lucado gee nie voor dat hy die laaste sê het oor moeilike kwes­sies nie. Maar vraag vir vraag rig hy die leser se oë op die Een wat die allerlaaste ant­woord is op al ons hoe's, wanneers, waars en hoekoms. En is dít nie waaroor die lewe werklik gaan nie?
Max Lucado het oor die afgelope 25 jaar meer as 60 boeke geskryf en meer as 65 miljoen kopieë daarvan is verkoop. Dit sluit in boeke vir volwassenes, geskenkboeke, kinderboeke en oorden­kings. Verskeie van sy boeke het op topverkoperlyste van gesaghebbende publikasies, soos die New York Times, verskyn.